text: Dødsulykke ved Andst
  04 november 2013 kl. 07.45
  En mandlig bilist har mandag morgen mistet livet ved en overhalings-ulykke på Koldingvej ved Andst.
  Ulykken skete kort før klokken syv, da en bilist på vej mod vest, foretog en overhaling og tørnede frontalt sammen med en modkørende. Bilisten på vej mod vest blev dræbt på stedet, mens føreren af den anden bil er kørt på sygehuset til behandling for kvæstelser sammen et barn, der var passagerer i bilen. Barnet slap uden fysiske skader. Det oplyser vagtchefen hos Syd- pg Sønderjyllands Politi til TV SYD.
  Først ved 11.30-tiden var det atter muligt at passere ulykkes-stedet.
  &nbsp;
  Som praksis altid er i forbindelse med dødsulykker, har en bilinspektør, lavet tekniske undersøgelser på ulykkesstedet for at klarlægge de nærmere omstændigheder ved ulykken.
  Politiet formoder, at den dræbte er en 20-årig mand, men han er ikke endeligt identificeret.
  